作者：刘辰翁
词牌/韵律：金缕曲・贺新郎

paragraphs: 何处从头说。
但倾尊、淋漓醉墨，疏疏密密。
看取两轮东西者，也是樊笼中物。
这光景、年来都别。
白发道人隆中像，笑相逢、对拥炉边雪。
又过了，上元节。
纸窗旋补寒穿穴。
柳黏窗、青青过雨，劝君休折。
睡不成酣酒先醒，花底东风又别。
夜复夜、吟魂飞越。
典却西湖东湖住，十三年不出今朝出。
容易得，二三月。